איך לשחק רטרו היום?

החלטתם שאתה רוצים לשחק במשחק רטרו כלשהוא. מצוין!  השאלה היא, איך עושים את זה היום? המכשירים\המשחקים לא נמכרים יותר בחנויות..

ישנם 2 דרכים עיקריות. הדרך הראשונה היא דרך חומרה מקורית, והיא הדרך המומלצת. החסרון שלה שהיא יקרה יחסית, ודורשת התעסקות.

הדרך השניה היא באמצעות אימולטורים, והיא הדרך הפשוטה יותר, אבל זה לא אותה חוויה כמו בחומרה מקורית, ולעיתים יש טעויות באימולציה. בעיה נפוצה היא סאונד לא מדויק.

## חומרה מקורית

### **קניה**

ניתן למצוא היום כמעט את כל הקונסולות באתרי יד שניה למיניהם (אייביי, יד 2.. בערך בכל מקום), אך חשוב לשים לב שהמכשיר במצב תקין עם כל חלקיו, שלט, כבל חשמל, וכבל לטלוויזיה. חשוב גם לבדוק אם המוכר ציין אם המכשיר תקין או לא. בנוסף, בישראל ישנם 2 חנויות שמתמחות ברטרו גיימינג.

### **חיבורים לטלוויזיה**

**חלק מהמידע והתמונות נלקחו באישור מRetrorgb.com.**

קנינו את המכשיר, עכשיו איך מחברים לטלוויזיה? צריך לשים לב לסוג חיבור שקיבלנו עם המכשיר. קיימים שלושה סוגים עיקריים של חיבור:

 דוגמא

כלל אצבע: S-Video < RGB > קומפזיט > RF.

כעת, נשים לב איזה סוג חיבור יש לנו.  במידה ויש לנו RF מומלץ מאוד להשיג כבל אחר. לרוב RF יגיע מחובר לקופסה חיצונית. אחרי שבדקנו את הכבל שלנו, נראה אילו חיבורים קיימים אצלנו בטלוויזיה. במידה וקיים SCART כדאי מאוד לבדוק אם זהו SCART שתומך בRGB. במידה ולא, ויש RCA מומלץ לחבר בRCA, אך זוהי לא התמונה האידאלית.

ניתן למצוא עוד פרטים על RGB ועל הצורה הטובה ביותר לחיבור הקונסולות בעמוד הRGB.

### **חיבור חשמל**

במידה וקנינו מכשיר אמריקאי או יפני, נשים לב שהחיבור חשמל שלנו שונה מהחיבור שקיים במכשיר. לכן עלינו לקנות מתאם מתח. ישנם המון סוגים שמתאימים להספקים שונים. אני ממליץ לקנות אחד של לפחות 100W, בהספקים נמוכים יותר ייתכן והמכשיר יעבוד, אך קיים חשש שהשנאי\המכשיר ישרפו.

במידה ותרצו פתרון יותר אלגנטי, יש בחור ישראלי בשם בן שמייצר שנאים שמתאימים למגוון רחב של קונסולות, ולחבר אותם בצורה פשוטה לחשמל בארץ. ניתן לרכוש אותם כאן

### **התמונה**

כעת נפריד בן 2 מקרים - חיבור לטלוויזיה מודרנית ולטלוויזית CRT שמנה.

#### **CRT**

על טלוויזית CRT, התמונה שתתקבל היא הטובה יותר - אך החיבורים עדיין משפיעים. לפי הכלל אצבע שלנו, חיבור SCART RGB הוא הכי טוב בשבילנו. במידה ולא, גם קומפוזיט נראה טוב בCRT.

לCRT יש מספר חסרונות, קודם כל הטלוויזיה גדולה פיזית, הגודל של המסך קטן יותר מהמסכים שאנחנו רגילים אליהם, ובמידה ואנחנו רוצים להשתמש במכשיר חדש יותר שלרוב מגיע עם חיבור HDMI לא ניתן. אם הCRT ישנה יותר, ייתכן שהיא לא מולטיסיסטם והיא תציג תמונה בשחור לבן כאשר מחברים אליה מכשיר מאזור אחר. (אמריקאי על טלוויזיה אירופאית, ולהפך). ייתכן גם שהיא מונו, כלומר בעלת רמקול אחד או 2 רמקולים שמוציאים בדיוק אותו צליל.

אם יש לכם CRT, ברכותיי! אתם יכולים לחבר את המכשיר בצורה המועדפת עליכם ולשחק עם איכות תמונה נהדרת!

#### **טלוויזיה מודרנית**

טלוויזיה מודרנית לטעמי היא הכי נוחה, אפשר לראות איתה טלוויזיה בHD, סרטים סדרות, לחבר אליה קונסולה חדשה ומכשירים עם חיבור HDMI, וגם לרוב אפשר לחבר את הקונסולות הישנות. היא גם תופסת הרבה פחות מקום בבית.

יש לה מספר חסרונות במקרה שלנו. רוב הטלווזיות לא יודעות להתמודד עם הרזולוציה הנמוכה שהקונסולות מוציאות, ולכן התמונה משמעותית פחות טובה מאשר בCRT. בנוסף, חלק מהטלוויזיות בכלל לא כוללת את החיבורים שאנחנו משתמשים בהם, וזה דורש מאיתנו לקנות מתאמים ומכשירים נוספים.

אם יש לכם טלוויזיה מודרנית, המשיכו לקרוא על שיטות לקבלת התמונה הטובה ביותר, או שכמובן תוכלו לשחק עם התמונה שמתקבלת ללא שינויים.

#### **Upscalers**

על מנת לקבל את התמונה הטובה ביותר על טלוויזיה מודרנית עלינו לרוב להשתמש בUpsacler, מכשיר אשר מעלה את הרזולוציה של התמונה ולרוב מוציא אותה דרך HDMI. כמובן, שזהו אינו מכשיר קסמים - אם הוא יקבל תמונה באיכות לא טובה הוא לא יכול לתקן אותה. לכן, מומלץ לחבר את המכשיר מראש בRGB ולאחר מכן לUpsacaler.

### **משחקים**

החלק החשוב ביותר, המשחקים! אחרי שסיימנו עם החיבורים, אפשר להתחיל לשחק. משחקים כמו קונסולות, ניתן לקנות באותם מקומות.

במידה ורוצים, אפשר לקנות קלטת "פריצה", הידועה בשם אברדרייב. על הקלטת אפשר לשים רומים של משחקים, בדיוק כמו באימולטור, ולשחק על חומרה מקורית. את הקלטות ניתן לקנות באתר הזה.

## אימולטורים

אימולטורים הם תוכנות שמטרתם לדמות קונסולה, ולאפשר לשחק משחקים של הקונסולה על מחשב או על קונסולה אחרת. אתמקד כאן באימולטורים למחשב ולאנדרואיד.

קיימים אימולטורים רבים, ואפילו כמה אימולטורים לכל קונסולה. על מנת להפעיל משחק על האימולטור, יש צורך בקובץ רום של המשחק. לצערי מכוון שזהו אזור אפור מבחינה חוקית אני לא יכול לקשר לאתרי רומים, אך חיפוש בגוגל של שם המשחק פלוס המילה רום באנגלית אמורה להביא לכם תוצאות רבות.

על מנת לקבל חוויה ברמה גבוהה, ניתן לקנות שלטי USB בצורה של שלטי רטרו, או מתאמים לשלטים מקוריים. ברוב האימולוטרים ניתן להגדיר את המקשים. עבור אנדרואיד ניתן למצוא שלטי בלוטוט שניתן להגדיר ולהתאים עבור אימולטורים שונים.

אני ממליץ, אם ניתן, לחבר את המחשב לטלוויזיה, ולהשתמש בשלט USB של סופר נינטנדו או סגה סאטורן. עבור אנדרואיד אני ממליץ לקנות שלט של Moga או iPega, ולשחק איתם.

האימולטורים שאני ממליץ נמצאים באתר המצוין VGFreak, ומסודרים עבור כל מערכת. בנוסף ניתן למצוא שם אימולטורים עבור טלפונים מבוססי אנדרואיד. ניתן למצוא את זה כאן.